Lugu ise räägib sellest, et ühe Alfa Kentauri süsteemis oleval gaasihiiglase kaaslaselt (Pandora) leitakse elu, mis on arenenud juba intelligentsete vormideni. Na'vid on üle kolme meetri pikkused koljatid, kes meenutavad väga indiaanlasi ning kes elavad harmoonias loodusega ning käivad ringi ja embavaid puid. Oma kikkis kõrvade ning tuttis sabadega meenutavad nad esmapilgul hoopis mootorrattahiiri ja enamuste inimeste arvates on nad  nunnud. Paraku leiab sellelt planeedilt salapärast substantsi nimega unobtanium, mille kaevandamisega kaasnev trauma biosfäärile on pärismaalaste harja punaseks ajanud ning konflikt on juba kaua küpsemas olnud. Paraku on kohalikud relvastatud peamiselt vibudega, samas kui inimestel on lennumasinad, kuulipildujad ja välisskeletid, mis päeva lõpuks ei lase võitjas kahelda.